Diari Oficial de la Generalitat Valenciana


Sumari del DOGV 6528, del 25-05-2011 (2011/5152)

Notificació de la sentència dictada en el judici ordinari número 233/2008.
--------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5152


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici ordinari número 233/2008. [2011/5152]  
Judici ordinari 000233/2008  
De: Caixa d'Estalvis de València, Castelló i Alacant.  
Procurador: Joaquín Villaescusa Soler.  
Contra: David Sanchis Miralles.  
Procurador/a: -  
En aquest procediment de judici ordinari seguit a instàncies de Caixa d'Estalvis de València, Castelló i Alacant contra David Sanchis Miralles s'ha dictat la sentència que, literalment, és com segueix:  
  
«Ángel Ilario Pérez, magistrat titular del Jutjat de Primera Instància i Instrucció número 2 de Gandia, ha dictat, en nom del rei, la següent  
  
  
Sentència  
Gandia, 12 de desembre de 2008  
En el procés ordinari número 233/2008, promogut per Caixa d'Estalvis de València, Castelló i Alacant (Bancaixa) defesa per l'advocat Francisco Javier Pla Mas i representada pel procurador Joaquín Villaescusa Soler; contra David Sanchis Miralles, en rebel·lia processal. L'objecte del procés era la reclamació de diners per incompliment de contracte de préstec.  
  
Antecedents de fet  
Primer. La part demandant reclama del demandat el pagament de 14.282,04 euros més interessos i costes processals, com a conseqüència de la falta de pagament de les quotes d'un contracte de préstec.  
Segon. El demandat no ha comparegut ni ha contestat la demanda, de manera que ha quedat en rebel·lia processal.  
Tercer. Hui s'ha celebrat l'audiència prèvia. S'ha demanat com a única prova la documental ja aportada i tot seguit l'assumpte ha quedat vist per a sentència.  
  
Fets provats  
Únic. Es considera provat que el dia 15 de març de 2007 David Sanchis Miralles i Bancaixa van signar un contracte de préstec de 14.794,46 euros i que el prestatari va deixar de pagar les quotes, de manera que la prestamista va resoldre el contracte amb data de 25 de març de 2008, de manera que eixe dia es devien 13.701,57 euros de principal, 521,50 d'interessos i 58,97 euros per demores.  
  
Fonaments de dret  
Primer. El fet anterior queda provat a la vista dels documents presentats amb la demanda.  
Segon. Com a conseqüència dels fets provats, queda clar que cal condemnar el demandat a pagar a la demandant els diners que estaven pendents el dia de la liquidació de l'operació, que pugen a un total, per tots els conceptes, de 14.282,04 euros.  
Tercer. Segons els articles 1100 i 1108 del Codi Civil, i tenint en compte també el que es va pactar, el demandat haurà de pagar al demandant interessos, sobre el principal (13.701,57 euros) al tipus de demora pactat (14%) des del dia de la liquidació del deute (25 de març de 2008).  
Quart. Existint estimació total de la demanda, i segons l'article 394 de la Llei d'enjudiciament Civil, el demandat haurà de pagar les costes processals.  
  
Decisió  
Per les raons exposades, i en l'exercici de la potestat que m'atribueix la Constitució espanyola, he decidit:  
1. Condemnar David Sanchis Miralles a pagar a Caixa d'Estalvis de València, Castelló i Alacant (Bancaixa) 14.282,04 euros.  
2. Condemnar David Sanchis Miralles a pagar a Caixa d'Estalvis de València, Castelló i Alacant (Bancaixa) interessos, sobre 13.701,57 euros, des del 25 de març de 2008, al tipus del 14% anual.  
3. Condemnar David Sanchis Miralles a pagar les costes d'aquest procés. Així ho decidisc, pronuncie i signe.  
Mode d'impugnació: s'ha de fer saber a les parts que poden interposar recurs d'apel·lació i que per a això hauran de presentar un escrit, en aquest Jutjat, dins dels cinc dies següents als de la notificació. En l'escrit hauran de citar aquesta sentència i expressar la voluntat d'apel·lar-hi i els pronunciaments que impugnen».  
  
I atés que el demandat esmentat, David Sanchis Miralles, està en parador desconegut, expedisc aquest edicte a fi que valga de notificació de forma deguda.  
  
Gandia, 1 d'abril de 2011.- La secretària judicial: Silvia Lacueva Subirats.